Laurentius Eigner
Laurentius Eigner (natus Larry Eigner, 7 Augusti 1927—3 Februarii 1996) fuit poeta Americanus alterius dimidii saeculi vicensimi et unus ex principalibus personis motus Montis Atri. Cum poetis Montis Atri consociatus est, et momentum habuit inter poetas linguae, praecipue Ronaldum Silliman et Carolum Bernstein. Sua opera saepe in periodico L=A=N=G=U=A=G=E edita sunt, poemate quidem in pagina titulari fasciculi primi, Februario 1978 impresso. Eigner permultos libros edidit, ac poemata in plus quam centum magazinis et congeriebus posuit. Carolus Bukowski eum maximum poetam vivum appellavit.